jkorsvik/nowiki_second_scrape_merged huggingface dataset:
Cappelens Forslags Konversasjonsleksikon

Cappelens Forslags Konversasjonsleksikon er et kontrafaktisk oppslagsverk som ble utgitt i 2014. Det ble redigert av Pil Cappelen Smith med 87 bidragsytere fra Norge, Danmark, Sverige og USA. Blant bidragsyterne var forfattere som Josefine Klougart, Kjersti Annesdatter Skomsvold, Ole Robert Sunde, Gunnhild Øyehaug, Johan Harstad, Knut Nærum og Agnes Ravatn, musikere som Fenriz, Lars Vaular og Thomas Seltzer og billedkunstnere som Sverre Malling. Leksikonet ble finansiert via crowdfunding.Førsteopplaget på 1 010 håndinnbundne eksemplarer i kalve-, bøffel- eller steinbitskinn ble utsolgt på åtte dager. Det er trykt flere opplag siden, innbundet i ulike stiler. Boken ble nominert til Den norske Forleggerforening og Bokhandlerforeningens pris Gullboken 2015 i kategorien Årets utgivelse.Bind II av leksikonet ble utgitt 28. november 2016, og på samme måte som bind I ble det finansiert via crowdfunding. Også her deltok en rekke norske forfattere og kulturpersoner, samt utenlandske bidragsytere som Jarvis Cocker, Blixa Bargeld, Madame Nielsen og Michael Gira. Arne Bendik Sjur bidro med illustrasjoner. Leksikonet hadde bidrag på elleve ulike språk, inkludert et i blindeskrift.


== Referanser ==


== Eksterne lenker ==
Omtale i Dagens Næringsliv
Omtale i Morgenbladet
Anmeldelse i Ny Tid
Loraspis

Aphodius (Loraspis) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).


== Utseende ==
En middelsstor, ganske bred, blankt svart gjødselbille. Hodet er ganske svalt innbuktet foran. Hode og pronotum er blanke, tett og kraftig punkterte. Dekkvingene har fine punktarder, mellom disse er de meget fint punkterte.


== Levevis ==
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.


== Utbredelse ==
Arten er utbredt over store deler av Europa nord til Sverige, og i Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Aphodius Illiger, 1798 (i vid forstand)
underslekten (eller slekten) Loraspis Mulsant & Rey, 1870
Loraspis frater (Mulsant & Rey, 1870)


== Kilder ==
Liste over artene
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
Bilde av arten
(en) Loraspis i Global Biodiversity Information Facility 
(sv) Loraspis hos Dyntaxa 
(en) Kategori:Loraspis – bilder, video eller lyd på Wikimedia Commons 
Loraspis – detaljert informasjon på Wikispecies
Dag Trygve Berntsen

Dag Trygve Berntsen (født 18. mars 1967) er en norsk tidligere fotballspiller.
Berntsen er født og vokste opp i Bodø hvor han begynte å spille fotball for Bodø/Glimt. i 1990 byttet han klubb til Tromsdalen hvor han var to år før han fortsatte til Tromsø IL. Her ble han i tre år før han spilte en siste sesong i Tromsdalen før han bare 27 år gammel la opp etter overgangskrøll i forbindelse med en ny overgang tilbake til Bodø/Glimt.


== Referanser ==


== Eksterne lenker ==
(en) Dag Trygve Berntsen – Transfermarkt
Mecynodes

Aphodius (Mecynodes) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).


== Levevis ==
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.


== Utbredelse ==
Gruppen er utbredt i Sør-Europa og Midtøsten.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Aphodius Illiger, 1798 (i vid forstand)
underslekten (eller slekten) Mecynodes Mulsant & Rey, 1870
europeiske arter:
Mecynodes leucopterus (Klug, 1845)
Mecynodes striatulus (Waltl, 1835)
øvrige arter:
Mecynodes anemurensis
Mecynodes angulosus
Mecynodes asmaricus
Mecynodes becvari
Mecynodes demoflysi
Mecynodes gilvipennis
Mecynodes kisilkumi
Mecynodes stereotypus
Mecynodes trochilus


== Kilder ==
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) Mecynodes i Encyclopedia of Life 
(en) Mecynodes i Global Biodiversity Information Facility 
(en) Mecynodes hos Fauna Europaea 
(en) Kategori:Mecynodes – bilder, video eller lyd på Wikimedia Commons 
Mecynodes – detaljert informasjon på Wikispecies
Nobius

Aphodius (Nobius) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).


== Utseende ==
Små (3-5,5 millimeter), avlange, blanke gjødselbiller, oftest svarte med mer eller mindre brunlige dekkvinger.


== Levevis ==
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.


== Utbredelse ==
Gruppen er vidt utbredt i den palearktiske sone, men mangler i det nordvestlige Europa.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Aphodius Illiger, 1798 (i vid forstand)
underslekten (eller slekten) Nobius Mulsant & Rey, 1870
europeiske arter:
Nobius bonnairei (Reitter, 1892)
Nobius gresseri (Semenov, 1898)
Nobius rhodiensis (Baraud, 1976)
Nobius serotinus (Panzer, 1799)
øvrige arter:
Nobius bosaki (Tesar, 1945)
Nobius chaldaeus (Petrovitz, 1971)
Nobius circumductus (Solsky, 1876)
Nobius costatellus (Schmidt, 1922)
Nobius diens (Balthasar, 1946)
Nobius dosangi Akhmetova & Frolov, 2008
Nobius hepaticus (Roth, 1851)
Nobius inclusus (Reitter, 1892)


== Kilder ==
Akhmetova, L.A. og Frolov, A.V. (2008) A Review of Scarabs of the Subgenus Nobius Mulsant et Rey, Genus Aphodius Illiger (Coleoptera, Scarabaeidae), of the Fauna of Russia and Neighboring Countries. Entomological Review 88(4): 421-434. [1]
Liste over artene
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) Nobius hos NCBI 
Nobius – detaljert informasjon på Wikispecies
Firebeats

Firebeats er et norsk band fra Oslo, stiftet i 1962 av gitarist og vokalist Yngve Bjerke. De startet som et beatband og ga ut noen singler og et studioalbum. Dette albumet blir ofte sett på som Norges mest sjeldne LP. Etter de fikk med seg vokalisten Ingjerd Helén, uviklet seg til et danseband i overgangen til 70-tallet.


== Diskografi ==


=== Studioalbum ===
Firebeats, Inc. (1966) (som Firebeats, Inc.)
Tiden går (1972) (som Firebeats & Ingjerd Helén, senere gjenutgitt under tittelen Portrett)
Herlige søndag (1972) (som Firebeats & Ingjerd Helén)
Nye dager (1974) (som Firebeats & Ingjerd Helén)
Taste of Hits (1975)
Firebeats & Ingjerd Helén (1976) (som Firebeats & Ingjerd Helén)
Firebeats Again (1978)
Reminiscing (1995)
2 (2013) (som Firebeats, Inc.)


=== Samlealbum ===
Funny Things (1995) (som Firebeats, Inc.)
Let Me Tell You: Singles And Outtakes (2016) (som Firebeats, Inc.)


=== Singler ===
«Don't Throw Stones»/«Why Have I That Feeling?» (1964) (som The Firebeats)
«Let Me Tell You»/«Little Girl» (1965) (som The Firebeats)
«Hemmelig agent»/«Vi skal ikke klage» (1966) (som Firebeats, Inc.)
«Alone Again»/«Trying to Make You See» (1966) (som Firebeats, Inc.)
«Oh, Carol»/«Be My Baby» (1968) (som Firebeats, Inc.)
«Abraham»/«I gryningen» (1971) (som Firebeats & Ingjerd Helén)


== Referanser ==


== Eksterne lenker ==
(en) Firebeats på Discogs 
(en) Firebeats på MusicBrainz
Post Greenland

Post Greenland er Grønlands postvesen. Virksomheten er 100 % eid av Tele Greenland A/S, som drives under Grønlands hjemmestyre. Tele Greenland ble etablert 6. september 1925. Denne datoen anses vanligvis også som datoen da Post Greenland ble grunnlagt.
Post Greenlands hovedsete ligger i Nuuk.


== Eksterne lenker ==
Post Greenlands hjemmeside
Higher Ground (album)

Higher Ground er det 27. studioalbumet til artisten Barbra Streisand, hennes første på fire år (etter Back to Broadway i 1993). Albumet ble inspirert av og dedisert til Virginia Clinton Kelley, Bill Clintons mor. Plata ble utgitt 10. november 1997 i Europa og én dag senere i Nord-Amerika. Higher Ground ble Streisands åttende album som gikk til førsteplass på Billboard 200, og på verdensbasis har det solgt over fem millioner eksemplarer. Den store hiten fra plata ble singelen «Tell Him», som hun sang sammen med Céline Dion. Albumet gikk til 16.-plass på VG-lista.Musikkalbumet fikk blandet kritikk, og Panorama skrev: «Higher Ground er en komplett samling av ballader. (...) Problemet er kanskje at oppskriften har vært brukt så mange ganger før, både fra Barbra selv og fra andre sangerinner. Barbra Streisand har allikevel en joker i ermet i form av sin særdeles særegne og nydelige stemme, et våpen hun vet å bruke! Hun lever seg overbevisende inn i hvert eneste lille refreng her.»


== Sporliste ==
«I Believe/You'll Never Walk Alone» (Ervin Drake, Irvin Graham, Jimmy Shirl, Al Stillman/Oscar Hammerstein II, Richard Rodgers) – 6:12
«Higher Ground» (Kent Agee, Steve Dorff, George Green) – 4:24
«At the Same Time» (Ann Hampton Callaway) – 4:18
«Tell Him» (Walter Afanasieff, David Foster, Linda Thompson) – 4:52
«On Holy Ground» (Geron Davis) – 6:14
«If I Could» (Ken Hirsch, Ron Miller, Marti Sharron) – 4:25
«Circle» (Jud Friedman, Cynthia Weil) – 4:15
«The Water Is Wide/Deep River» (Traditional) – 5:33
«Leading with Your Heart» (Alan Bergman, Marilyn Bergman, Marvin Hamlisch) – 3:33
«Lessons to Be Learned» (Dorothy Sea Gazeley, Marsha Malamet, Alan Rich) – 4:43
«Everything Must Change» (Bernard Ighner) – 4:05
«Avinu Malkeinu» (Max Janowski) – 4:07


== Referanser ==


== Eksterne lenker ==
(en) Higher Ground på Discogs 
(en) Higher Ground på MusicBrainz 
Barbra Archives - Higher Ground Arkivert 7. april 2016 hos Wayback Machine.
Artemia

Artemia eller «saltsjøkreps» , er ei slekt innenfor gruppen av tusenbeinkreps - små rekelignende krepsdyr - som hører under gruppen med bladfotinger (Branchiopoda). Slekten, som er den eneste i artemiafamilien (Artemiidae), består av ni nålevende arter, hvorav Artemia salina (som egentlig kun er et navnelån fra en utdødd art) er mest kjent - blant annet som mat for akvariefisker. Artene utgjør også et betydningsfullt næringsbidrag for mange fugler, som for eksempel flamingoer. Artemia finnes i saltsjøer og lignende habitat over hele kloden, men ikke i havet. På engelsk kalles de «brine shrimp».
Artemia tiltrekker seg en rekke parasitter. De vanligste er Anostracospora rigaudi, Endoreticulatus durfoti (Martinez, Vivares & Bouix, 1993), Enterocytospora artemiae, Flamingolepis liguloides (Gervais, 1847), og Vavraia anostraca.


== Arter ==
Artemia salina var en art som levde i Lake Livington (som ikke eksisterer lenger), men arten er erklært utryddet. Imidlertid hefter navnet ved alle de europeiske artene med artemia, som dessuten kan være svært vanskelig å skille fra hverandre. Dette skyldes blant annet at artene kan skifte utseende etter type miljø dem lever i.
Artemia franciscana Kellog, 1906 - Amerika, deler av Europa
Artemia gracilis Verrill, 1869
Artemia monica Verrill, 1869
Artemia parthenogenetica Bowen & Sterling, 1978  - Europa, Afrika, Asia, Australia
Artemia persimilis Piccinelli & Prosdocimi, 1968 - Argentina
Artemia tunisiana Bowen & Sterling, 1978 = Artemia salina (Linnaeus, 1758) - Europa og Nord-Afrika
† Artemia salina (Linnaeus, 1758) - erklært utryddet
Artemia sinica Cai, 1989 - Sentral-Asia, Kina
Artemia tibetiana Abatzopoulos, Zhang & Sorgeloos, 1998
Artemia urmiana Günther, 1899 - Urmiasjøen i Iran
Usikker Artemia species - Amerika, deler av Europa, Asia


== Referanser ==


== Eksterne lenker ==
(en) Artemia – oversikt og omtale av artene i WORMS-databasen 
(en) Artemia i Encyclopedia of Life 
(en) Artemia i Global Biodiversity Information Facility 
(no) Artemia hos Artsdatabanken 
(en) Artemia hos Fauna Europaea 
(en) Artemia hos ITIS 
(en) Artemia hos NCBI 
(en) Kategori:Artemia – bilder, video eller lyd på Wikimedia Commons 
Artemia – detaljert informasjon på Wikispecies
Lamell

En lamell (la. lamellae) er en anatomisk plate-/membranlignende struktur, som ofte står tett i tett i rekker eller rader. Foruten i respirasjonsorganene hos mange arter (blant annet gjellene hos fisker), fyller lamellene viktige biologiske funksjoner for blant annet filteretere. Flamingoer har behårede lameller av hornstoff (keratin) i nebbet som filtrerer ut føden. Lamellene står på rekke og rad i både under- og overnebbet og ligner små hårkammer. Gekkoer har børstelignende (la. setae) lameller under føttene, som gir dyret ufattelig gripeevne, også mot glatte flater.


== Referanser ==
Round 2

Round 2 er et norsk plateselskap som fokuserer på å lisensiere og gjenutgi norske plater på vinyl. Det ble stiftet av platebutikken Big Dipper og det uavhengige plateselskapet Jansen Records.


== Målsetting ==
Ifølge nettsiden deres er målet å lisensiere og gjenutgi de beste norske platene - både obskure og de mer kjente som ikke ble utgitt på vinyl i første omgang eller i begrensede opplag, i tillegg til de som er bortglemt.


== Diskografi ==
Diskografien viser kun utgivelsesdato for Round 2s utgivelsesdato, ikke original utgivelsesdato.


== Referanser ==


== Eksterne lenker ==
Offisiell nettside Arkivert 3. april 2016 hos Wayback Machine.
Facebook-side
Round 2 på Discogs.com
Herman Friele (1763–1843)

Herman Friele (født 1763, død 1843) var en norsk kaptein og kjøpmann som i 1799 grunnla Kaffehuset Friele i Bergen. 
Herman Friele og konen Bergitha Morup Friele drev salg av importerte næringsmidler som rosiner, korinter, sitroner og humle på torget i Bergen på 1790-tallet. Handelsbrevet deres var gitt Herman Friele, men konen drev virksomheten mens ektemannen var ute og seilte. I 1799 kom Friele tilbake fra Brasil med et lass kaffe. Han kjøpte Stenkjelderen der hvor han kunne drive handel, lagret varer, brygget øl og brenne kaffebønner. Etterhvert ble kaffen den viktigste varen.
I 1818 ble Friele dømt til måneder på tukthus etter å ha tyvlånt en robåt for å komme over fra Os til Fusa uten å ha reisepass.
Herman Friele hadde 18 unger. Den yngste av dem, Berent Friele, tok over driften av Kaffehuset Friele i 1835. En annen, Joachim Friele, drev som kjøpmann på egen hånd. Han slo seg ned i Frankrike, men virket fremdeles som velgjører for bergensere.


== Kilder ==
«Friele A/S», bergenbyarkiv.no
«Da Herman Friele kom til Bergen», friele.no
Fossen, Anders Bjarne. «Joachim Friele» (13. februar 2009). Norsk biografisk leksikon.
Greenland Connect

Greenland Connect er en  sjøkabel som samtidig forbinder Grønland med Canada og Island, og dermed også Europa. Kabelen har en Kapasitet på opp til 96 forskjellige frekvenser, hver med 10 Gbit/s datahastighet. Den ble satt i drift 30. mars 2009.Kabelens landterminaler ligger i

Milton, Trinity Bay, Newfoundland, Canada
Nuuk, Grønland
Qaqortoq, Grønland
Landeyjarsandur, IslandKabelens operatør er Tele Greenland, det statlige grønlandske telefonselskapet. Mellom Grønland og Canada ble den lagt ut av skipene «Maersk Responder» og «Blue Castor», den nådde Trinity Bay i juli 2008. Mellom Island og Grønland ble den lagt ut av skipene «Ile de Sein» og «Ile de Brehat». Opprettelsen av den 5000 km lange kabelverbindelsen kostet rundt 90 millioner euro.
2016 skal en kabel legges mellom Nuuk og Aasiaat, med landterminaler i Maniitsoq og Sisimiut. En videre forbindelse til Qasigiannguit og Ilulissat i Diskobukta var planlagt, men ble vurdert som umulig på grunn av isfjell som ofte grunnstøter og dermed blokkerer potensielle landterminaler.


== Historikk ==
Før kabelen ble lagt hadde Grønland teleforbindelse via en satellitt- og radiolinjeforbindelse over 2000 km fra fjellene ovenfor kysten. Også internettrafikken brukte denne forbindelsen. Det statlige selskapet Tele Greenland hadde etterhvert forbundet alle bosetninger med mer enn 50 innbyggere med et nytt kommunikasjonsnett, mobilmaster i kyststedene inklusive (på grunn av permafrosten blir fjernforbindelser prinsipielt ikke realisert med kabel, men med radiolinjer). Samtidig ble det innrettet informasjonsportaler av det lokale helsevesenet og for landbruket – noe som politisk blir sett som en forutsetning for Grønlands uavhengighet fra det danske protektoratet i og med at forvaltningen nytter internetts muligheter. Kommunikasjonen ut av landet var utilstrekkelig fordi iternettrafikken fordoblet seg hvert år de siste årene. Den nye sjøkabelen har imidlertid en kapasitet som rekker langt ut over det som Grønland selv trenger (7000 ganger så høy kapasitet som den gamle forbindelsen). Man håper å kunne selge overskuddskapasiteten for forbindelsen mellom Nord-Amerika og Europa.
3. mai 2013 skjedde et kabelbrudd mellom Milton und Nuuk.


== Referanser ==


== Kilder ==
Province Links with Greenland, pressemelding fra Newfouundland og Labradors regjeringer (Kanada), 11. juli 2008
«Special information for ships». TELE Greenland A/S. Arkivert fra originalen 14. september 2008. Besøkt 7. august 2008.  Arkivert 14. september 2008 hos Wayback Machine.
«Greenland Connect now operational». TELE Greenland A/S. udatert. Arkivert fra originalen 10. februar 2009. Besøkt 1. april 2009.  Arkivert 10. februar 2009 hos Wayback Machine.
Greenland Connect på Greg's Cable Map
A Love Like Ours

A Love Like Ours  er det 28. studioalbumet til artisten Barbra Streisand. Det ble utgitt i Europa 20. september 1999 og i Nord-Amerika én dag etter. Dette var Streisands første kommersielle utgivelse siden ekteskapet med skuespilleren James Brolin. Mye av materialet på albumet var dermed inspirert av det nye ekteskapet. Albumet solgte til gull og platina i USA og gikk til 6.-plass på VG-lista.Låten «I've Dreamed of You» var komponert av norske Rolf Løvland for debutplata til Secret Garden (Songs from a Secret Garden), egentlig under tittelen «Heartstrings». «If You Ever Leave Me» og «I've Dreamed of You» var de to singlene fra albumet.
Platecoveret på A Love Like Ours er en hyllest til Streisands People, som har et lignende albumbilde.


== Sporliste ==
«I've Dreamed of You» (Rolf Løvland, Ann Hampton Callaway) – 4:46
«Isn't It a Pity?» (George Gershwin, Ira Gershwin) – 5:22
«The Island» (Ivan Lins, Vitor Martins, Alan Bergman, Marilyn Bergman) – 4:37
«Love Like Ours» (Dave Grusin, A. Bergman, M. Bergman) – 3:59
«If You Ever Leave Me» (Duet with Vince Gill) (Richard Marx) – 4:38
«We Must Be Loving Right» (Roger Brown, Clay Blaker) – 3:37
«If I Never Met You» (Tom Snow, Dean Pitchford) – 3:38
«It Must Be You» (Steve Dorff, Stephony Smith) – 3:29
«Just One Lifetime» (Snow, Melissa Manchester) – 4:18
«If I Didn't Love You» (Bruce Roberts, Junior Miles) – 4:18
«Wait» (Michel Legrand, A. Bergman, M. Bergman) – 4:10
«The Music That Makes Me Dance» (Jule Styne, Bob Merrill) – 4:35


== Referanser ==


== Eksterne lenker ==
(en) A Love Like Ours på Discogs 
(en) A Love Like Ours på MusicBrainz 
Barbra Archives - A Love Like Ours Arkivert 16. mai 2016 hos Wayback Machine.
Erlend Dahl Reitan

Erlend Dahl Reitan (født 11. september 1997) er en norsk fotballspiller som spiller for Rosenborg.Han er storebroren til håndballspilleren Eskil Dahl Reitan.


== Karriere ==


=== Rosenborg ===
Den 27. mars 2015 fikk han sin A-lagsdebut for Rosenborg i en treningskamp mot Kristiansund.Den 13. april 2016 fikk han sin offisielle A-lagsdebut for Rosenborg mot Åfjord i 1. runde i cupen.Den 18. september 2016 fikk han sin Tippeliga-debut for Rosenborg mot Start. Han scoret også sitt første Tippeliga-mål for Rosenborg på straffespark i samme kamp.. I sin andre kamp scoret han igjen etter bare fire minutter mot Vålerenga.Den 1. november 2016 skrev han under på sin første A-lagskontrakt med Rosenborg. Han skrev under på en 3-årskontrakt ut 2019.Den 6. november 2016 ble han tildelt Ivers talentpris i pausen mellom Rosenborg og Bodø/Glimt.I sesongen 2016 var han med å vinne både Tippeligaen og Cupfinalen.Den 22. desember 2017 skrev han under en ny treårskontrakt med Rosenborg ut 2020.Den 26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
I sesongen 2018 var han med å vinne Eliteserien og Cupen.Den 12. juni 2020 skrev han under en ny tre og et halvtårskontrakt med Rosenborg ut 2023.I januar 2023 skrev han under en ny kontrakt ut 2025-sesongen.


==== Bodø/Glimt (lån) ====
Den 12. juli 2017 ble han lånt ut til OBOS-liga-laget Bodø/Glimt.Den 6. august 2017 fikk han sin første kamp for Bodø/Glimt mot Arendal.Den 19. september 2017 scoret han sitt første mål for Bodø/Glimt mot Tromsdalen.Sesongen 2017 var han med på å rykke opp fra OBOS-ligaen til Eliteserien med Bodø/Glimt.Den 16. januar 2019 ble han igjen lånt ut til Bodø/Glimt ut sesongen 2019.


== Statistikk ==
(Sist oppdatert 5. november 2018)


== Referanser ==


== Eksterne lenker ==
(en) Erlend Dahl Reitan – Transfermarkt 
(en) Erlend Dahl Reitan – Soccerway 
(no) Erlend Dahl Reitan – Norges Fotballforbund 
(en) Erlend Dahl Reitan – FBref 
(es) Erlend Dahl Reitan – as.com 
(no) Erlend Dahl Reitans profil hos RBK.no
(no) Offisiell statistikk for Rosenborg Ballklub, Erlend Dahl Reitan
(no) Erlend Dahl Reitans profil på RBKweb.no
Long Island Rail Road

Long Island Rail Road (forkortet LIRR) er et jernbaneselskap i New York i USA, som betjener pendlere mellom øyene Manhattan i New York City og Long Island. LIRR driver den travleste nærbanen i Nord-Amerika, med cirka 335 000 passasjerer i døgnet. Som det eneste pendlertogselskapet i USA, kjører LIRRs tog døgnet rundt, alle årets dager, med en del tog utenfor myldretiden, i helger og på helligdager. Det er til sammen 124 stasjoner og mer enn 1100 kilometer med jernbanespor.Selskapet ble etablert i 1834, og er dermed det eldste jernbaneselskapet i USA som fortsatt er aktivt. Selskapet eies av Metropolitan Transportation Authority (MTA) som MTA Long Island Rail Road.  MTAs andre pendlertogselskap er Metro-North Railroad.


== Referanser ==


== Eksterne lenker ==
Offisielt nettsted 
(en) Long Island Rail Road – kategori av bilder, video eller lyd på Commons 
MTA Long Island Rail Road